open-index/open-wikipedia-markdown huggingface dataset:
25 di settembre

U **25 di settembre** hè u 268esimu ghjornu (u 269esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1617 - Francisco Suárez, teologu, filòsufu è giurista spagnolu.

## Celebrazione
### Feste
### I Santi
Santu **Firminu**.

A' i primi tempi di u Cristianisimu, in a cità spagnola di Pamplona ci stava u senatore Firmu, a moglia, è u figliolu, **Firminu**. Un ghjornu, andendu à u tempiu di Giove, scontranu u prete Onestu chì sparluchjava contru à i dii pagani.

"E' chì ci vulite sustituì?" disse Firmu.

Onestu li spiega a duttrina cristiana secondu Satturninu, unu di i settanta duscepuli di Ghjesù.

- "E' quale hè issu Saturninu?" dumanda Firmu.

A settimana dopu, Saturninu ghjunghje in Pamplona, cunverte 40.000 persone in trè ghjorni, batteza à Firmu, a moglia è u figliolu, è dice à Onestu di occupassi di l'educazione di Firminu.

A' 17 anni, Firminu era diventatu un bon predicadore. A' 24, era vescu. Franca i Pirenei, è evangelizeghja l'Aquitania, l'Alvergna è u Belveddese, ma i guvernatori u mettenu in prigiò è u facenu tumbà, fendu corre a vuciata ch'ellu era mortu di un attaccu.

Quessa hè a legenda di San Firminu, scritta à u seculku IX è riprudutta nantu à un purtone di a cattedrale di Amiens, ma i storichi pensanu ch'ellu era u primu vescu di issa cità, marturiatu à u seculu quartu.

Etimolugia: da u lat. "firmus" (fermu in a so fede).

Nomi: Fermin, Fermine, Firmin, Firminan, Firminien, Firminienne, Firmino, Firminu, Firmo, Firmu, Firmus, Frémin.

Paesi è cità: Pamplona, Amiens, Beauvais, Navarra.https://adecec.net/adecec/santi/09-sittembre.php
26 di settembre

U **26 di settembre** hè u 269esimu ghjornu (u 270esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1914 - August Macke, pittore tedescu (n. 1887)

## Celebrazione
### Feste
### I Santi
I Santi **Cosimu** è **Damianu**.

Secondu u Vangellu di San Matteu, Ghjesù disse à l'Apostuli: "Risanate l'infermi, nettate i leparosi, risuscitate i morti, cacciate i demonii: u donu l'avite ricevutu, in donu datelu".

Cusì fecenu **Cosimu** è **Damianu**, dui fratelli medichi venuti d'Arabia in Siria per curà i malati senza fassi pagà. L'avianu cugnumati "l'Anargiri", ciò chì vole dì: nimichi di u soldu.

Un' si cuntentavanu micca di risanà u corpu; curavanu dinù e malatie di l'anima, cunvertiscendu i peccadori, scacciendu l'idee fisse, dendu a speranza à i pessimisti, a gioia à i malinconichi.

Una matrona rumana, ch'elli avianu guaritu, si era messa in l'idea chì, postu ch'elli ùn vulianu paga, hè chì ùn eranu sicuri chì u male ùn rivenga. Per cunvincela, Cosimu accettò a paga. Ancu appena, fù una nimicizia trà i dui fratelli.

U guvernatore, scuntentu di vedeli attirà e folle mentre chì i tempii si viutavanu, i fece marturià è scapà.

**Cosimu**.

Etimolugia: da u gr. "kosmos" (universu, armunia di l'universu).

Casate: Cosimi.

Nomi: Come, Côme, Cosima, Cosimette, Cosimu, Cosma, Cosme, Cosmo.

**Damianu**.

Etimolugia: da u gr. "Damia", nome di una divinità.

Casate: Damiani.

Nomi:Dami, Damia, Damian, Damiana, Damiane,Damiao, Damianu, Damianus, Damien, Damienne, Damiette, Damioen, Damy.

Cosimu è Damianu.

Paesi è cità: Praga, Essen, Salamanca. In Corsica: Ambiegna, Chiliani, Feringule, Frassu, San Damianu. Issi santi anu avutu 14 chjese. Citemu: Felce d'Alisgiani, u Monte, Nuvella, Sartè, Sorbu Ocagananu, forse dinù u Viscuvatu è u Pratu.

Prutezzione: Cosimu è Damianu sò i santi patroni di i medichi, i chirusichi, è e mammane. Cosimu u preganu pè a malatia di u lattime (in francese: la gourme, o l'impédigo).

Litteratura: uni SAnti Cosimu è Damianu hè stata publicata in u 1966 da u duttore Marcu Aureliu Ceccaldi.https://adecec.net/adecec/santi/09-sittembre.php

## In Corsica

## Ligami

* [ L'almanaccu 2006 di l'[Adecec]]
27 di settembre

U **27 di settembre** hè u 270esimu ghjornu (u 271esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1984 - Avril Lavigne, musicante è attrice canadiana.

## Morte

## Celebrazione
### Feste
### I Santi
Santu **Vincensiu de'Pauli**.

**Vincensiu** hè natu in u 1581 à Pouy, vicinu à Dax, in e Landes.

Da zitellu facia u pastore, un travagliu chì li piacia pocu, è decise di fassi una bella situazione. Scunvince u babbu chì vende dui boi per mandallu à a scola. E' diventa prete, ùn avendu ancu 20 anni. Soga si era fattu più vechju ch'ellu ùn era.

Dicenu chì, andendu da Marseglia à Narbona, si hè fattu piglià da i pirati barbareschi. Purtatu schjavu in Tunisi, ci serebbi statu dui anni, fendu cunversioni à a fede catolica. Ma forse chì issa fola hè ellu chì l'hà inventata per fassi bellu.

A' l'età di 26 anni hè in Roma. Inbavachjeghja un altu funziunariu di u Vaticanu è, in u 1609, u papa u manda in Parigi cù una missione secreta per Arrigu Quartu. Custì, piace à u rè di Francia chì ne face u cappellanu di a so anziana moglia: Marguerite de Valois. Ista volta, l'avia a bella situazione ch'ellu bramava da quand'ellu era zitellu.

Dui anni dopu, cambia di cundotta, si mette à frequentà i poveri, i disgraziati, i sbandunati, è ùn pensa più chè à elli è à u Signore. "Monsieur Vincent" - cum'elli u chjamavanu - diventa u prete u più pupulare di Parigi.

In u 1625, face a Cungregazione di i Preti di a Missione chjamati, più tardi, Lazaristi, incaricati di predicà è di furmà altri preti.

A' 43 anni, avia scontru à Louise de Marillac, una donna addisperata di avè persu u maritu è u figliolu. Inseme, si mettenu à u serviziu di i galeriani, di i mezi tonti, di i vechji malati è di i zitelli abbandunati. Per aiutalli, creanu, in u 1633, a Cungregazione di e Sore di a Carità.

Vincensiu hè mortu in Parigi, à 79 anni, u 27 sittembre 1660. Hè statu beatificatu in u 1729 è canunizatu ottu anni dopu.

Etimolugia: da u lat. "vincentius" (chì vince).

Casate: Vincensini, Vincenti, Vincentelli.

Nomi: Cencio, Cente, Centina, Centinus, Kenia, Nencio, Sansan, Sent, Uinsionn, Vicencia, Vicencio, Vicenta, Vicente, Vicentius, Vicenza, Vicenzo, Vikacha, Vikenti, Vikentia, Vin, Vince, Vincensia, Vincensiu, Vincent, Vincente, Vincentius, Vincenz, Vinciane, Vinzene, Zenz, Zenzel.

Paesi è cità: Sartè, Ambiegna, San Daminau, Feringule, Felce d'Alisgiani.https://adecec.net/adecec/santi/09-sittembre.php

## In Corsica

## Ligami

* [ L'almanaccu 2006 di l'[Adecec]]
22 d'aostu

U **22 d'aostu** hè u 234esimu ghjornu (u 235esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Fabriziu**. Santu **Sinfurianu**.

Di **Fabriziu**, ùn si sà nunda. Era forse un Spagnolu di Toledu. L'anu messu in u Martirologu rumanu in u 1584.

Etimolugia: da u lat. "faber" (artigianu, stazzunaru)

Casate: Fabri, Fabbri, Fabrizi, Fabrizzi, Fabrizy.

Nomi: Fabri, Fabrice, Fabricia, Fabriciano, Fabricianu, Fabricien, Fabricio, Fabricius, Fabritius, Fabrizia, Fabrizio, Fabriziu,Favre, Fèvre.

Litteratura: Stendhal, "La Chartreuse de Parme" (libru chì avia messu à a moda u nome di "Fabrice").

**Sinfurianu** campava à u seculu secondu, o terzu, ùn si sà. Era un giovanu Gallu, struitu, chì appartenia à una di e scherse famiglie cristiane di a cità d'Augustudunum, l'attuale Autun in u dipartimentu di a Saône-et-Loire.

Hè mortu per essesi risu di a dia Cibele, figliola di u Celu, sposa di u Tempu, mamma di Giove, di a Terra è di l'Agricultura, un ghjornu ch'elli purtavanu a so statua in prucessiò. L'anu inculpatu di sacrilegiu è messu in prigiò. U ghjudice hà circatu di ragiunallu, ma ellu cuntinuvò à mantene chì a statua era una trappula di u demoniu.

Quand'elli u purtavanu per taglialli u capu, a mamma, da nantu à i rampali, stridava: "Curaggiu u mio figliolu. Un' abbie u rigrettu di lascià istu mundacciu chì ai da entre in l'eterna vita".https://adecec.net/adecec/santi/08-agostu.php

## In Corsica

## Ligami

* [ L'almanaccu 2006 di l'[Adecec]]
30 di settembre

U **30 di settembre** hè u 273esimu ghjornu (u 274esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Ghjilormu**.

A gloria di **Ghjilormu** vene, anzi tuttu, da a traduzzione latina ch'ellu hà fattu di a Bibbia, a famosa Vulgata.

Natu versu l'annu 345, hà studiatu in Roma è ghjè statu battizatu à l'età di 19 anni.

Da 25 à 29 anni, stà in Aquilea, in una cumunità di cleri è di laichi chì facenu una vita santa. Da 29 à 33 anni, hè rimitu in un desertu di Siria. Da 33 à 37 anni, studia e Sante Scritture in Custantinopuli. E' po, volta in Roma.

U papa Damasiu (366-384) ne face u so secretariu è li dumanda di verificà a traduzione latina di i Vangelli.

Trè anni dopu, parte in Palestina, raghjuntu da Santa Paula è d'altre donne. In Bettelemme, facenu dui munasteri (unu per l'omi, l'altru pè e donne), una scola, un uspiziu è una torra. Ghjilormu guverna issa cumunità durante 35 anni. Avia un caratteracciu è si mette male cù i veschi di Ghjerusalemme. Cullerosu, vendicativu, passava u so tempu à liticassi quant'è à studià, scrive è pregà.

Hè mortu in Bettelemme u 30 sittembre 430.

Etimolugia: da u gr. "hieros" (sacratu) è "onoma" (nome)

Casate: Geronimi, Gilormini, Girolami.

Nomi: Gerome, Geronimo, Gerry, Ghjilorma, Ghjilormu, Gerolama, Girolamo, Girometta, Grommes, Heronima, Hiéronymus, Hyronimus, Ieronim, Jérôme, Jeromia, Jéromin, Jéromine, Jeronim, Jeronima, Jeronimo, Jeronimus, Jerrome, Olmes, Onimus, Ronimus.

Paesi è cità: Roma, Pesaro, Curzola.

Prutezzione: Ghilormu hè u santu patrone di i studianti.

Detti è pruverbii: Un ghjornu chì u papa Sistu Quintu fighjava una pittura duve San Ghjilormu batte a so colpa minendusi in pettu cù una petra, disse: "Tenila forte issa petra; senza ella, mai sereste statu canunizatu".https://adecec.net/adecec/santi/09-sittembre.php

## In Corsica

## Ligami

* [ L'almanaccu 2006 di l'[Adecec]]
2 uttrovi

U **2 uttrovi** hè u 275èsimu ghjornu (u 276èsimu ghjornu s'è l'annata hè bisesta) di u calendàriu gregorianu.

## Evinimenti

## Nàsciti
* 1869: Mahatma Gandhi, omu pulìticu è filòsofu indianu

## Morti
* 1853 : François Arago, scientìficu è puliticanti francesu
* 1985 : Rock Hudson, attori mericanu

## Cilibrazioni
### Festi
L**'Anghjuli Custodi**.

Secondu a duttrina cristiana, Diu hà messu un anghjulu daretu à ogni individuu per curallu. Hè l**'anghjulu custode**.

Per risponde à a dumanda di l'imperatore Ferdinandu Secondu, ista festa hè stata intrudutta da Paulu Quintu , papa da u 1605 à u 1620, per esse celebrata in Germania è in Austria a prima dumenica di sittembre è, in l'altri paesi, a prima dumenica dopu à San Michele. Ghjè u papa Clemente Decimu chì, in u 1670, l'hà fissata à u 2 uttobre è l'hà resa ubligatoria in a Chjesa Universale.https://adecec.net/adecec/santi/10-uttobre.php

### I Santi
Santu **Liceriu**.

**Liceriu** era u vescu d'Austudunum, l'attuale cità d'Autun, in u dipartimentu di a Saône-et-Loire.

A' u seculu settimu, Battilda era maritata cù Clodoveu Secondu, rè di a Neustria è di a Burgogna. Avianu trè figlioli: Cluttariu, Childericu, è Teodoricu.

Clodoveu more à 23 anni. Ella, chì ne avia 21, diventa regente. Avia cum'è cunsiglieru à Liceriu, ch'ella face vescu di Augustudunum l'annu 663. Supprime u cummeriu di i schjavi è di e cariche ecclesiastiche, rende l'impositi più ghjusti, è favurizeghja u sviluppu di a vita munastica.

L'annu 669, Cluttariu diventa rè. Rinvia à Liceriu in a so dioccesi, chjude a mamma in un cunventu, è face di un certu Ebroicu u maggiordomu di u palazzu.

Cluttariu more l'annu 673. Childericu li succede. Face rivene à Liceriu è scaccia à Ebroicu chì ghjura di vendicassi. Childericu era beidore è licenziosu. Un' pobbe suppurtà i rimproveri di Liceriu è, un ghjornu ch'ellu era briacu, pruvò ancu à tumballu. E' po u rimandò in a so dioccesi.

Childericu hè assassinatu l'annu 675. Teodoricu diventa rè è lascia à Ebroicu fà l'accampu di Augustudunum. Per chì a cumunità ùn morga di fame, Liceriu si rende. Ebroicu li face taglià a lingua, brusgià l'ochji, è u chjude in un cunventu di sore. Adunisce una assemblea in Fiscanum, l'attuale cità di Fécamp, in u dipartimentu di a Seine-et-Marne, assemblea chì dichjara chì Liceriu era indegnu di esse prete, è u cundanna à morte. Hè statu scapatu in un boscu accantu à a cità. Era versu l'annu 679.https://adecec.net/adecec/santi/10-uttobre.php

## In Còrsica
* 1753: Ghjuvan Petru Gaffori hè assassinatu

## Referenze
* Storia di a Corsica 

## Liami

* http://adecec.net/almanaccu2006.pdf
3 d'uttrobre

U **3 uttrovi** hè u 276esimu ghjornu (u 277esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Gherardu**. Santu **Evaldu**.

**Gherardu** deve esse natu versu a fine di u seculu IX. Era figliolu di u signoru di Brogne, in Belgica. Dopu à avè fattu carriera in l'armata, hè diventatu frate di San Benedettu è hà creatu una abbazia nantu à e terre di u babbu. Da l'annu 931 à l'annu 953, hà passatu u so tempu à rifurmà unepoche di abbazie chì dipendianu di è ghjurisdizzioni di u duca di Lottaringia è di u conte di e Fiandre.

Etimolugia: da u germanicu: "ger" (lancia) è "hard" (curaggiosu).

Casate: Gherardi, Ghirardi, Ghelardi, Ghilardi, Geraldi, Giraldi, Gelardi, Gilardi, è d'altre alterate è derivate.

Nomi: Gard, Garret, Garrit, Gearard, Geeraard, Geerhard, Geert, Geerte, Gera, Geralda, Geraldu, Gerard, Gerarda, Gérard, Gérarde, Gérardin, Gérardine, Gerardo, Gerardu, Gerardus, Gerd, Gerhard, Gerharda, Gerhardina, Gerhart, Gersten, Gert, Gertjie, Ghelarda, Ghelardu, Gheralda, Gheraldu, Gherardo, Gherardu, Ghilardu, Ghilarda, Giralda, Giraldu, Girard, Jerrit, Jerta.

**Evaldu** Capineru è Evaldu Capibiondu eranu dui fratelli medichi. Si tenianu tantu caru chì mai si sò staccati. Si sò fatti frati in Irlanda è anu seguitatu à San Villibrordu, vescu d'Utrecht, quand'ellu intraprese di cunverte i Frisoni è po di evangelizà i Sassoni.

Un ghjornu, aspettavanu in un paese, accantu à Dortmund, per andà à vede u capu di a tribù chì avia accettatu di riceveli. I paisani, temendu di esse abbandunati da i so dii, l'anu tombi è lampati in fiume. Un cristianu hà trovu i dui cadaveri è l'hà interrati. Più tardi, Peppinu d'Herstal hà fattu purtà e so osse in Cologna, in a chjesa di San Cunibertu.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
5 uttrovi

Lu **5 d'uttrovi** hè lu 278èsimu ghjornu (lu 279èsimu ghjornu s'è l'annata hè bisesta) di lu calindàriu grigurianu.

## Evinimenti

## Nàsciti
* 1940: Milena Dravić, attrici serba
* 1945: A. R. Penck, pittore tedescu

## Morti

Steve Jobs with red shawl edit.jpg| Steve Jobs (* San Francisco,  24 frivaghju 1955; † Palo Alto, 5 uttrovi **[[2011]]**)


## Cilibrazioni

### Festi
### I Santi
Santu **Placidu**.

Da u sestu à l'undecesimu seculu, Santu **Placidu** hè statu unuratu da i frati di San Benedettu cum'è servu di Diu, senza esse mai statu nè vescu, nè martiru. Si sapia ch'ellu era figliolu di un patriziu rumanu è chì u babbu l'avia affidatu à San Benedettu. Pinsavanu ch'ellu avia seguitatu u maestru in Monte Cassinu è ch'ellu era mortu da a malatia o da a vechjaia in u so lettu.

Versu l'annu 1100, i Benedittini di Sicilia ne anu fattu un martiru sicilianu. Anu fabricatu una storia chì conta chì Placidu avia fattu un cunventu in Messina, chì i pirati avianu invasu u cunventu, maltrattatu a surella, i dui fratelli, è una trentina di cumpagni, prima di taglià u capu à tutti. A' Placidu, prima di scapallu, li avianuu tagliatu i labbri, sciappatu e masselle è strappatu a lingua.

Di agostu 1588, anu scupertu in Messina unipochi di scheletri. Ne anu fattu quelli di San Placidu è cumpagni. E' cusì u nome di Placidu hè statu scrittu nantu à u Martirulogu rumanu. Oghje, à issa fola, a Chjesa ùn ci crede più è Placidu hè cunsideratu cum'è nanzu: un santu, servu di Diu.

In u 1618, si era furmata a Cungregazione benedittina di Santu Placidu. Hè smarita in u 1795.https://adecec.net/adecec/santi/10-uttobre.php

## In Còrsica

## Liami

* http://adecec.net/almanaccu2006.pdf
28 di settembre

U **28 di settembre** hè u 271esimu ghjornu (u 272esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1571: Caravaggio, pittore talianu
* 1934: Brigitte Bardot, attrice è cantatrice francese

## Morte
* 2022 - Coolio (Artis Leon Ivey Jr.), rapper è attore statunitense (* 1 d'aostu 1963)

## Celebrazione
### Feste
### I Santi
Santu **Venceslau**.

**Venceslau**, figliolu di u duca di Boemia, in Ceccoslovacchia, hè natu versu l'annu 907. Avia un fratellu più giovanu chè ellu di dui anni. Quand'ellu hà 13 anni, u duca more è a regenza tocca à a moglia per cinque anni. Venceslau hè allevatu da a mammone da a parte di u babbu.

A' l'epica, u Cristianisimu principiava à sparghjesi in Boemia. Venceslau è a mammona avianu accettatu a nova religione è ghjeranu mal visti da a mamma è u fratellu.

A' l'età di 18 anni, Venceslau hè messu nantu à tronu di u babbu. Custruisce chjese, face rivene i preti esiliati, apre e fruntiere à i missiunarii è, pianu pianu, face entre u so populu in a cumunità di a Chjesa latina.

U 28 sittembre di l'annu 929, hè assassinatu da u fratellu.

I Cecchi l'anu sempre cunsideratu cum'è u mudellu di i principi cristiani è, da u diciottèsimu seculu, cum'è u simbulu di l'indipendenza di u paese. U cantu di San Venceslau, scrittu à u seculu XIII, hè restatu l'innu di u populu ceccu.

Etimolugia: da u slavoniu "waclaf" (curona) è "slava" (gloria).

Nomi: Vàclav, Venceslas, Venceslau, Venzislaus, Wenceslas, Wenzel, Wenzeslaus, Wjatscheslaw.https://adecec.net/adecec/santi/09-sittembre.php

## In Corsica

## Ligami

* [ L'almanaccu 2006 di l'[Adecec]]
7 uttrovi

U **7 uttrovi** hè u 280esimu ghjornu (u 281esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
A **Madonna di u Rusariu**. Santu **Sergiu**.

A celebrazione di a **Madonna di u Rusariu** ricolla à l'annu 1212, ma hè stata pupularizata dopu à duie vittorie contru à u Turchi, quella di Lepante, a dumenica 7 uttobre 1571, è quella di Peterwardein, u 5 Agostu 1716. Dopu à a prima, Gregoriu XIII, papa da u 1572 à u 1585, a fissò à a prima dumenica di uttobre. Dopu à a seconda, Clemente XI, papa da u 1700 à u 1721, a stese à a Chjesa universale. Avà, a celebrazione si face u 7 uttobre, anniversariu di a battaglia di Lepante.

Paesi è cità: hè festa patrunale in Castiglione. Numerose sò e chjese duv'ellu ci hè un altare dedicatu à a Madonna di u Rusariu.

**Sergiu** serebbi un giovanu ufficiale di l'armata rumana, mortu marturiatu trà l'annu 286 è l'annu 305, in Rosaffà, in Siria, à 200 chilometri di Alep, versu l'Oriente.

Dopu à a so morte, a cità di Rosaffà pigliò u nome di Sergiopolis è diventò un paese di pelegrinaggiu rinumatu. A' u seculu sestu, facia un rettangulu di 500 metri nantu à 100. Per preservà i tesori purtati da i pelegrini, l'anu accintu cù un muru in alabastru largu 3 metri. Oghje, di issa cità, ùn ne resta chè qualchì ruvina in u desertu di Siria.

In tuttu l'imperu bizantinu, avianu fattu chjese in l'onore di San Sergiu.

Etimolugia: da u lat. "Sergius" (nome di una famiglia rumana). U nome, sempre pupulare in Oriente è in Russia, si hè spartu per via di u prestigiu di parechji santi è papa. In l'Italia suttana hè statu assai purtatu da i duca d'Amalfi è di Napuli. Prestu hè passatu in a Grecia è, da custì, in l'Europa orientale è in l'Asia anteriore.

Nomi: Goulia, Gounia, Serge, Sergej, Sergia, Sergina, Sergine, Sergio, Sergiu, Sergius, Sergoulia, Serguei, Serguiane, Serj.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
8 uttrovi

L' **8 uttrovi** hè u 281esimu ghjornu (u 282esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1985 - Bruno Mars (Peter Gene Hernandez), cantadore, ballerine è pruduttore discugraficu statunitense (* Honolulu, Hawaii)

## Morte

## Celebrazione
### Feste
### I Santi
Santa **Riparata**.

**Riparata** serebbi una vergine marturiata in Palestina à l'epica di l'imperatore Deziu, dunque versu l'annu 250.

I crunisti pisani contanu chì, in l'annu 1052, a cità avia armatu una flotta. Puntata da i venti, issa flotta ghjunse in Corsica. E truppe sbarconu è funu ben accolte da e pupulazioni. Imbarchendu si purtonu a salma di Santa Riparata cunservata da tandu in a cattedrale di Pisa. Perchè a salma di Santa Riparata serebbi stata in Corsica, ùn si sà.

Etimolugia: Da "riparà" (rimedià). U nome vene da ciò chì e virtù di a santa ùn sò state ricunnusciute chè dopu à a so morte, è ancu assai tardi, postu chì u cultu ùn si hè spartu chè à u seculu IX, è senza alluntanassi da u Mediterraniu. Santa Riparata hè detta, à le volte, Santa Liberata.

Paesi è cità: Riparata hè a santa patrona di a cattedrale di Correggio. Hè stata quella di a cattedrale di Firenze, diventata Santa Maria del Fiore. In Francia hè a santa patrona di a cattedrale di Nizza è, accantu à Ecchisi, ci hè un paese chì si chjama Le-Puy-Sainte-Réparade.

In Corsica, hè festa patrunale o cumunale in Santa Riparata di Balagna, Santa Riparata di Moriani, Merusaglia è Santa Maria Sichè.

In u 1646, a parochja di Santa Riparata di Moriani dipendia da u curatu di u Poghju di Moriani. Cuntava 78 famiglie è 250 abitanti. Un seculu dopu, in u 1740, a parochja era di 90 famiglie è 600 abitanti.

A chjesa di Santa Riparata di Merusaglia hè stata chjesa paruchjale sinu à u XIXèsimu seculu. In u 1725, ci anu battizatu à Pasquale Paoli. In u 1740, a parochja era di 125 famiglie è 600 abitanti.

In u 1589, a parochja di Santa Riparata di Balagna cuntava 900 abitanti.

In più di issi paesi u cultu pò avè esistitu in Bunifaziu, Cuttoli, Letia, Sari d'Urcinu è u Poghju di Nazza.

Detti è pruverbii: Per santa Riparata, ogni uliva hè uliata.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
9 uttrovi

U **9 uttrovi** hè u 282esimu ghjornu (u 283esimu ghjornu s'è l'annata hè bisesta) di u calendariu gregorianu.

## Evenimenti

* 1962: L'Uganda diventa indipindenti da lu Regnu Unitu.

## Nascite

## Morte

## Celebrazione
### Feste
### I Santi
Santu **Diunisu** l'Areopagistu.

L'Atti di l'Apostuli contanu quandu San Paulu ghjunse in Attene, a prima cità greca. Era versu l'annu 50. Ellu parlava di Ghjesù è di a Risurezzione cù qual'ellu truvava, è parechji folosufi epicurei è stoici dicutavanu cun ellu. Certi dicianu: "Ma chì batachja?", è d'altri "Si dicerebbi ch'ellu annunzia dii strangeri". E' u portanu à l'Areopagu, u Tribunale supremu, dicendu; "Vulimu sapè ciò chè tù rachji, ciò ch'ella hè issa nova duttrina chè tù pruponi".

E' Paulu disse à l'Attenesi: "Aghju vistu un altare dedicatu à u Diu Scunnusciutu, un diu chè vo servite senza cunnoscelu, è, issu diu, eiu u vi annunziu: hè u Signore di u Celu è di a Terra; hà fattu di un solu sangue tutte e generazioni chì stanu nantu à ista Terra. Un' dite micca chì issu diu hè luntanu. Ellu hà suppressu e distanze mandenduci u so figliolu ch'ellu hà risuscitatu frà i morti".

Sentendulu parlà di risurezzione, certi Attenesi si ne risenu; d'altri dissenu: "Ne parleremu un'altra volta".

E' Paulu escì. E' parechji chì l'avianu credutu, esciinu cun ellu. Frà quessi, ci era un ghjudice di u Tribunale supremu. Si chjamava Diunisu. E' Diunisu hà ricevutu a grazia è a fede, è diventò u primu vescu di a Chjesa cristiana d'Attene.

Etimolugia: da u gr. "Dionysos" (nome di una divinità).

Casate: Dionisi, Donizetti.

Nomi: Denice, Denis, Denise, Denisje, Denney, Dennis, Denissia, Denny, Denys, Denyse, Dion, Dionigi, Dionigia, Dionisi, Dionisie, Dionisio, Dioniza, Dionyse, Dionysius, Dionysos, Dionysus, Diunisa, Diunisu, Dwight, Nise, Nisi.

Prutezzione . Diunisu hè pregatu pè a pena in capu.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
10 uttrovi

U **10 uttrovi** hè u 283esimu ghjornu (u 284esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Giuseppe Verdi, portrait by Bice Lombardini.jpg|Giuseppe Verdi (* Busseto, 10 uttrovi 1813; † Milanu, 27 ghjennaghju 1901)


## Morte

## Celebrazione
### Feste
### I Santi
Santu **Cerbone**.

**Cerbone** serebbi natu in l'Africa settentriunale da genitori cristiani. Per fughje i Vandali ariani, si ne vense in Italia. Hè statu vescu di Populonia, accantu à Piumbinu. Per fughje e persecuzioni lombarde, si ne andò in l'isula d'Elba duv'ellu hè mortu u 10 uttobre di l'annu 575. Oghje, e so reliquie sò in a cattedrale di Massa Marittima.

A vita di San Cerbone hè cunnusciuta soprattuttu grazia à i Dialoghi di San Gregoriu Magnu chì avia digià 35 anni quandu Cerbone morse. U gran papa conta chì u rè di i Goti, chì tandu occupavanu à Roma, dete Cerbone à un orsu. Quellu, invece di manghjassilu li leccò i pedi per fà capì chì, versu issu santu omu, i cori umani eranu feroci, allora chì quelli di e bestie eranu quasi umani.

In Populonia, Cerbone dicia a so messa nanzu à l'alba. U populu chì stava in e campagne, si lagnò à u papa. Era troppu prestu è ùn pudianu assiste à l'uffiziu. A scusa di San Cerbone era chì, à issa ora, l'anghjuli li cantavanu a messa, dopu più. U papa mandò dui legati per fà vene à Cerbone in Roma. Cerbone disse a so messa è partì. I legati l'accumpagnonu senza avè avutu u tempu di manghjassi un buccone è di beiesi una candella d'acqua. Per istrada, si lagnavanu da a sete. Allora Cerbone a li cacciò, munghjendu duie cerve salvatiche.

"Vai hà vede u papa è ùn li porti mancu un rigalu" dissenu i legati. Accantu à Roma, Cerbone si parò nanzu una ruchjata d'oche: "U rigalu, ecculu". Prisentò l'oche à u papa è po disse à l'ocelli: "Avà andatevine puru". L'oche stinzonu l'ale è si ne andeinu.

U lindumane, Cerbone disse a so messa in chjesa di San Petru, nanzu à u pisà di u ghjornu, in prisenza di u papa. "L'anghjuli ùn si sentenu cantà" disse u papa. "Metti u to pede nantu à u meiu", disse Cerbone. E' u papa intese l'anghjuli chì cantavanu "Gloria in excelsis Deo".

Nanzu di more in l'isula d'Elba, Cerbone disse à i so chierici: "Purterete u mio cadaveru in Populonia, è ùn temite i Lombardi; vi assicurgu chì ùn vi feranu nunda". Cusì fecenu. Tramezu à l'isula d'Elba è Populonia, schjatta un tempurale. Da e dui parte di a barca, piuvia chì ne falava ma, sopra à a barca, mancu una goccia d'acqua.

Casate: Cervoni.

Paesi è cità: In Corsica, u cultu di San Cerbone era ancu più spartu chè in Toscana. Più di 20 chjese l'eranu dedicate. E più cunnusciute eranu quelle di Gavignanu, Felicepianu, Campi, Ghjuvellina, Zuani, Guagnu è Guzzone. Oghje, hè sempre celebratu in Petracurbara è Cerbone hè u santu patrone di u Poghju d'Oletta.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
12 uttrovi

U **12 d'uttrovi** hè u 285esimu ghjornu (u 286esimu ghjornu s'è l'annata hè bisesta) di u calendariu gregorianu.

## Evenimenti
* 1968: A Guinea Equaturiale diventa indipindente da a Spagna.
## Nascite

## Morte

## Celebrazione
### Feste
### I Santi
Santu **Serafinu**.

**Serafinu** hè natu in Montegranaro, pruvincia taliana d'Ascoli, in u 1540. Si chjamava Felice. A' l'età di 10 anni curava e pecure, ciò chì li permettia di pregà tutta a santa ghjurnata. A' 15 anni li fecenu fà u manuvale. U maestru di muru u techjava di colpi per falli perde l'abitutine di pregà invece di aiutallu. Un ghjornu ch'elli travagliavanu in un castellu, u patrone disse: "O zitè, chì ai chì sì cusì tristu?" - Eiu, disse Felice, vurebbi campà in una furesta è ùn pinsà più chè à u Signore". E' cusì, a castellana u ricumandò à i frati cappuccini di Tolentino.

Tandu, cunventi cappuccini ùn ci ne era tantu. Un' eranu mancu trenta anni chì certi frati si eranu staccati da a Cungregazione di i Frati Minori per ritruvà a vita semplice istituita da San Francescu.

A' u cunventu, Felice fù incaricatu di fà l'ortu. Altru ùn sapia fà. Nimu l'avia amparatu à leghje è à scrive. Un ghjornu, l'anu quantunque addimessu cum'è nuviziu è, pianu pianu, Felice hè diventatu frate Serafinu. Ignurante era sempre, ma sapia leghje in e cuscenze è spiegà u Vangellu. Dicenu ch'ellu hà guaritu u cardinale Bandini da a cancrena, fendu un semplice segnu di croce.

Dopu à a so morte, u 12 uttobre 1604, u papa Paulu Quintu (1605-1620) hà permessu di accende candele è vegliose nantu à a so tomba, vene à dì ch'ellu ricunnuscia digià a so santità.

Etimolugia: da l'ebreu: "saraph" (serpu ardente).

Casate: Serafini.

Nomi: Fina, Fine, Serafina, Serafino, Serafinu, Seraph, Seraphia, Séraphin, Seraphina, Séraphine, Seraphino, Seraphita.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
6 uttrovi

U **6 uttrovi** hè u 279esimu ghjornu (u 280esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1893 - Ford Madox Brown, pittore inglese

## Celebrazione
### Feste
### I Santi
Santu **Brunu**.

**Brunu**, figliolu di un signoru di a Renania, hè natu in Cologna in l'undecesimu seculu. Dopu à avessi buscu un canunicatu in a cità nativa, hà fattu, una vintina d'anni, u prufessore di teolugia in l'anziana capitale gallica di i Remi, l'attuale cità di Reims, dipartimentu di a Marne. Per essesi messu male cù l'arcivescu, hè statu spusessatu di a so carica. Allora, cù sei cumpagni si ne hè andatu in una abbazia di i cuntorni, è po in un'altra

A vita, in issi cunventi, ùn li cunvenia. Custì, i frati averebbinu vulsutu campà cum'è i rimiti, ma pratichendu e prighere è e ceremonie religiose. Tandu, ùn ci era un munasteru chì permettissi issa vita. Allora, ne anu fattu unu nantu à a muntagna di a Grande Certosa chì si trova oghje in l'Alpe francese, cumuna di Saint-Pierre-de-Chartreuse, accantu à Grenoble. Era l'annu 1084.

Sei anni dopu, u papa Urbanu Secondu, chì ghjera statu u so elevu, sceglie à Brunu cum'è cunsiglieru. Ne hà fattu un disgraziatu chì, à Brunu, ùn li piacia di stà in a cità rumana. Allora, u papa li hà permessu di ritirassi in Calabria. Custì, Brunu fece un altru cunventu certusinu. Ci campa nove anni, sinu à a morte, u 6 uttobre 1101.

Etimolugia: da u germanicu "brunja" (curazza).

Nomi: Broen, Bronne, Bruna, Brune, Brunella, Brunetta, Brunette, Brunetto, Brunettu, Bruno, Brunu.

Prutezzione: a pesta.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
13 uttrovi

U **13 d'uttrovi** hè u 286esimu ghjornu (u 287esimu ghjornu s'è l'annata hè bisesta) di u calendariu gregorianu. Restani 79 ghjorni finu à la fini di l'annu.

## Evenimenti
* 54: Neroni diventa impiratori rumanu.
* 1775: Fundazioni di a *Continental Navy* miricana (più tardi *[[United States Navy]]*)

## Nascite

## Morte

## Celebrazione
### Feste
### I Santi
Santu **Faustu**. Santu **Gheraldu** d'Aureliaccu.

**Faustu** hè natu in Inghilterra versu l'annu 400. Era avucatu. Si hè fattu frate è ghjè statu abbate in l'isula di Lerins. L'annu 452 l'anu fattu vescu. Era partitante di una duttrina meza chè pelagiana chì cumbinava a libertà di l'omu cù a grazia di Diu. Hè mortu in Reios, l'attuale Riez, in e Basses-Alpes, dopu à l'annu 485.

Etimolugia: da u lat. "faustus" (favurizatu, felice). Un omu chì purtava u nome di Faustu esistia in u Vutembergu trà 1480 è 1540. A legenda ne hà fattu un essere assetatu di piaceri è di scienza chì vende a so anima à u diavule è si ingagia à servelu 24 anni. Goethe, Klinger, è Lenau, in Alemagna , si sò servuti di issa legenda denduli un sensu prufondu.

Casate: Fausti.

Nomi: Fassia, Fausta, Fauste, Faustin, Faustina, Faustine, Faustiniano, Faustinianu, Faustinien, Faustino, Faustinu, Fausto, Faustu, Faustus.

**Gheraldu** era natu versu l'annu 840 cù un eczema è ùn si ne pudia sbarrazzà. Vedendulu maladicciosu, u babbu disse: "Ne feremu un prete", è li fece amparà a grammatica è u cantu. Ma u zitellu guarì, amparò u mistieru di l'arme è ebbe a lascita di u castellu paternu.

Un ghjornu, hà vistu, da luntanu, a figliola di unu di so servi chì li paria bella cum'è u sole. Hè andatu per dumandalla in matrimoniu ma, da vicinu, a zitella era goffa. L'hà datu una dota per ch'ella si trovi un maritu è hà rinunciatu à l'amore di e donne par cunsacrassi à quellu di Diu.

Gheraldu pregava, si murtificava, facia una vita santa è, tutti l'anni dava a libertà à qualchì schjavu. Un ghjornu, u ghjudice di u castellu avia cundannatu à morte dui malandrini. Ellu disse: "E' eiu vi cundannu à andà in furesta à buscà a liaglia per impiccabbi". I dui omi andeinu è ùn vultonu più. A si capia.

Quand'ellu hè mortu, u 13 uttobre 909, dopu à esse statu cecu sette anni, l'anu sepoltu in a bellissima abbazia di San Petru ch'ellu avia fattu fà in Auriliaccu, oghje Aurillac, in u dipartimentu di u Cantal. In issa chjesa, da i cuntorni è ancu da luntanu, ci venianu in pelegrinaggiu sinu à l'annu 1562 quand'ella hè stata distrutta.

Etimolugia, Casate è nomi: Cf Gherardu, u 3 uttobre.https://adecec.net/adecec/santi/10-uttobre.php

## In Corsica

## Ligami

* http://adecec.net/almanaccu2006.pdf
14 uttrovi

U **14 uttrovi** hè u 287esimu ghjornu (u 288esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1536 - Garcilaso de la Vega, pueta è militare spagnolu di l'età d'oru.

## Celebrazione
### Feste
### I Santi
Santu **Calistu**. Santa **Parasceve**.

**Calistu**, natu in Roma versu l'annu 150, era un schjavu diventatu direttore di banca. A banca andò di male è, à ellu, u mandonu à travaglià in e minere di Sardegna. A donna di l'imperatore u fece rivene è u papa Vittoriu (193-202) li dete una pensione. Campò una decina d'anni accantu à Roma, aiutendu i Cristiani è studiendu e Scritture sante.

Dopu à Vittoriu, ci fù u papa Zeffirinu (203-220) chì fece di Calistu u so arcidiacunu. Da u 221 à u 227, Calistu fù papa. Era u quindecesimu dopu à San Petru. Hè statu massacratu ùn si sà perchè.

Etimolugia: da u gr. "kallistés" (u più bellu)/

Casate: Calisti.

Nomi: Calista, Calisto, Calistu, Calla, Callista, Calliste, Callixte.

**Parasceve** hè una santa assai venerata da i Rumeni è da i Bulgari. Era nata in Trace in u 1022. A' 18 anni si n'andò di casa per via chì i genitori a liticavanu quand'ella dava i so belli vistiti à e povere. Avia lettu u Vangellu di San Lucca chì dice: "Quand'è tù ai duie visture, danne una à chì ùn ne hà". Durante dece anni, u babbu corse apressu per falla rientre. Li dicianu ch'ella era in tal paese. Andava, ma sempre era partuta u ghjornu nanzu. Era u so anghjulu custode chì avertia a zitella. U babbu andò cusì in Custantinopuli, in Calcedonia, in Eraclea, in Palestina, è via. Un ghjornu ghjunse in un paese di Turchia. Parasceva era custì. Era morta è interrata. I pelegrini venianu digià à pregà nantu à a so tomba per prufittà di i miraculi ch'ella facia.

Etimolugia: U nome Parasceve, d'urigine greca, vole dì "preparazione". In a liturgia rumana hè datu à u venneri santu, è ancu à tutti i venneri. A legge di Mosè difendia di travaglià u sabbatu, allora, a vigilia, preparavanu u manghjà pè u lindumane. GHjesù hè statu tombu a vigilia di u sabbatu, ciò chì spiega u nome di Parasceve datu à u venneri santu.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
15 uttrovi

U **15 uttrovi** hè u 288esimu ghjornu (u 289esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Teresia** d'Avilla.

U lindumane di u 4 uttobre 1582, era u 15 uttobre. A riforma greguriana avia decisu di caccià dece ghjorni per mette u calindariu in accordu cù u sole.

In issa nuttata storica, muria, à 67 anni, in Spagna, in Alba de Tormes, Santa **Teresia**.

Teresia era nata u 28 marzu 1515 in una famiglia ricca di a cità castigliese d'Avilla. Era diventata una bella zitella, struita, vezzosa, chì truvava gran piacè à leghje rumanzi. A' 20 anni, hè entrata in u cunventu carmelitanu d'Avilla. Custì, ci era centu sore chì ricevianu visite quant'elle vulianu è si n'andavanu à pranzà in cità sì a suppa di u cunventu ùn li garbava.

Durante 15 anni, Teresia hà fattu cum'è l'altre. A' 41 annu, u so caratteru cambia. Si sente, alternativamente, persecutata da i demonii è cunsulata da Ghjesù chì vene à visitalla. Hà ritrovu a serenità cù i cunsigli di dui omi eccezziunali: San Petru d'Alcantara è San Ghjuvannni di a Croce. Allora, decide di rifurmà a cungregazione. Crea, in Spagna, 18 picculi cunventi di Carmelitane scalze duve e sore ponu pregà in a sulitutine.

Santa Teresia hè stata cugnumata "A Vergine serafica". I papa l'anu datu u titulu di duttore, è u so paese l'hà scelta cum'è patrona à paru à San Ghjacumu. I so scritti contanu frà i capi d'opera di a lingua castigliese è di u misticisimu cristianu.

Etimolugia è nomi: Cf u 1u uttobre.

Prutezzione: intendenza.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
16 uttrovi

U **16 uttrovi** hè u 289esimu ghjornu (u 290esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Edvige**.

**Edvige** hè nata in Baviera in u 1174. Era a figliola di Bertollu Terzu, conte di l'Alta Baviera è di u Tirolu. Hà avutu dui fratelli veschi, una surella abbatessa, una maritata cù Filippu Augustu di Francia è una, regina d'Ungheria, mamma di Santa Lisabetta.

Edvige hè stata maritata à 12 anni cù Arrigu Primu u barbutu, duca di a Slesia. Anu avutu trè maschji è trè femine. Dicenu chì, in cinquanta anni di matrimoniu, ùn si sò liticati chè duie volte: a prima, quandu u maritu hà occupatu a Polonia; a seconda, quand'ellu hà sceltu, per succedeli, u secondu figliolu invece di u primu.

Edvige era una donna placida. Quandu i servi rumpianu i piatti, dicia: "Un' vole dì; Diu permette di fabricanne d'altri". Quandu u più grande di i figlioli hè statu tombu in guerra, disse: "O Signore! a vostra vuluntà hè a meia; issu figliolu ci tenia è ellu tenia à mè; è eiu era beata; oghje sò ancu più beata, postu ch'ellu hè accantu à voi".

Quand'ellu more u maritu, in u 1238, Edvige hà 64 anni. Si ritira in Polonia, in una abbazia ch'ella avia fattu fà in Trebnitz. More cinque anni dopu, u 15 uttobre 1243.

Etimolugia: da u germ. "had" (battaglia) è "wig" (cumbattitu).

Nomi: Edvige, Edwige, Hädken, Haseke, Hedda, Hedel, Hedgen, Hedi, Hedvige, Hedwig, Hedwiga, Hedy, Hetti, Jadwiga, Wiegel, Wig, Wigge.

Paesi è cità: Slesia, Craccovia.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
17 uttrovi

U **17 uttrovi** hè u 290esimu ghjornu (u 291esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1991: Manu Trigueros, ghjucadore di pallò spagnolu.

## Morte

## Celebrazione
### Feste
### I Santi
Santu **Gnaziu** d'Antacchia.

**Gnaziu** era statu fattu vescu d'Antacchia, in Siria, versu l'annu 70. Avia sustituitu quellu chì avia sustituitu à Petru.

Issu discepulu di l'Apostuli era digià un vechjone quand'ellu u mandonu in Roma per dallu à e bestie. U viaghju fù longu. Per istrada, Gnaziu scrivia à i Cristiani di Siria, è à quelli di Roma chì l'aspettavanu. Di e so lettere ne ferma sette.

Scrive: "Da quandu sò partutu da a Siria, scumbattu cù e bestie, incatenatu ch'o sò à dece leopardi, vogliu dì dece suldati chì, più sò bravu cun elli, più sò crudeli". Dumandava prighere: "Pregate per mè; aghju bisognu di a vostra carità è di a misericordia divina; vogliu soffre ma forse ùn ne sò degnu; pregate dinù pè a Chjesa di Siria chì ùn hà più chè à Diu cum'è pastore".

A' i Cristiani di Roma dumandava ch'elli ùn fessinu nunda per salvallu: "Statevine tranquilli; lasciatemi sparghje u mio sangue. Sò u granu di u Signore; fussi puru macinatu da i denti di e bestie per divintà u pane di Cristu! Carezzatele, isse bestie, per ch'elle sianu a mio tomba è chì u mio corpu smarisca. Cusì e mo funerali ùn custeranu nunda à nisunu".

In Roma, l'ultimu ghjornu di i ghjochi publichi, ci era 80.000 persone nantu à e scalinate di u Coliseu. U martiriu di Gnaziu fù cortu. Dui leoni, u si anu manghjatu in un lampu.

Etimolugia casate è nomi: Cf u 31 lugliu.

Prutezzione: Santu Gnaziu hè pregatu pè liberà e cuscenze.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
1 uttrovi

U **1 uttrovi** hè u 274esimu ghjornu (u 275esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Teresia** di u Bambinu.

Si chjamava Thérèse Martin. Era nata in Alençon, dipartimentu di l'Orne, u 2 ghjennaghju 1873. U babbu, rillugiaiu, è a mamma, trinaia, guadagnavanu bè a so vita. Avianu ancu messu da parte una piccula furtuna: 360.000 franchi à l'epica chì u pane custava sei soldi u chilò. Avianu avutu nove figlioli. I quattru maschji sò morti. E cinque femine si sò fatte sore.

Quandu a moglia more d'un cancaru ch'ella hà patutu dodeci anni, Luigi Martin si ritira in Lisieux, dipartimentu di u Calvados, è passa u so tempu à frequentà a chjesa è à piscà. Di ferraghju 1889, perde u sentimentu è u chjudenu in una casa di scemi. Teresia hà 16 anni è, da dece mesi, era in un cunventu di Carmelitane duv'ella travaglichjava è pregava cù e cumpagne senza fassi rimarcà.

A' u mese d'uttobre 1891, face prufessione di voti munastichi. Un ghjornu chì un predicadore ramintava e parulle di Ghjesù quand'ellu disse: "S'è vo ùn diventate zitelli, ùn entrerete in Paradisu", Teresia decide di seguità issu cunsigliu. Ella chì ghjera turmintata da una pessima eredità, ritrova l'equilibriu, a pace, è a santità.

A' l'età di 23 anni, in a settimana santa, sputa sangue. Era tisica. Campa torna 18 mesi, avendu sempre speranza... è fede. U 30 sittembre 1897, e cumpagne a sentenu murmurà "Un' vogliu micca soffre menu... Oh! quantu u tendu caru!". Si mette à pusà nantu à u lettu, feghja versu u celu, l'ochji pieni di luce, è more.

Etimolugia: da u gr. "Therasia" (nome di locu). U nome vole dì: abitante di Therasia, un isulottu di u gruppu di i Cicladi. Hè affaccatu in Spagna à u u seculu quintu, purtatu da parechje regine, è, da custì, si hè spartu in l'altri paesi d'Europa.

Nomi: Resa, Reserl, Resi, Resia, Resli, Teresa, Terese, Teresia, Teresita, Teressa, Terézie, Terka, Tesja, Tessa, Tessie, Theresa, Thérèse, Theresia, Toireasa, Tracey, Tracie, Tracy, Treedtsje, Teri, Terri, Terrie, Terry, Tessy.

Prutezzione: missioni è missiunarii.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
20 uttrovi

U **20 uttrovi** hè u 293esimu ghjornu (u 294esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Irena** di u Portugallu. A Beata **Adelina**.

**Irena** era di una famiglia nobile di a cità portughese di Nabancia. Era una bellissima zitella, assai divota è colma di virtù.

Un ghjornu ch'ella andava à a messa, accumpagnata da a so guvernante, un giovanu signoru, chjamatu Bertoldu, l'hà vista è si ne hè innamuratu. A dumandò in matrimoniu, ma i genitori ùn a li volsenu dà.

A' Irena, u giovanu li piacia, ma era ubbidiente. Quand'ella amparò ch'ellu si ne muria d'amore, mandò a guvernante per dilli ch'ella avia fattu u votu di cunservà a so virginità è chì, s'ellu era un bon Cristianu, si ritruverebbinu in Paradisu.

Bertoldu guarì, tristu ma cunsulatu da a speranza chì Irena ùn appartenerebbi mai à un altru omu.

Irena avia per stitutore un frate chì ghjera un omacciu. Pruvò à seduce a zitella è ùn li lasciava pace. I genitori si ne so avvisti è l'anu messu fora. Per vendicassi, andò à truvà à Bertoldu è li disse chì Irena era incinta. Quellu, ghjelosu fracicu, entrò in scimità. U lindumane, si imposta. Quandu Irena sorte da a chjesa, a tomba a sciabulate è lampa u cadaveru in u fiume. L'anu ritrovu in u locu chì pigliò u nome di Sant'Iria, oghje Santarem.

Etimolugia è nomi: Cf Irenea (5 aprile).

**Adelina** hè stata a prima abbatessa di u munasteru di e Sore Bianche, di Mortain, in l'attuale dipartimentu di a Manche. U fratellu, Santu Vitale, ne avia fattu unu in a furesta di Savigny. Hè morta versu l'annu 1125.

Etimolugia: da u germ. "adel" (nobile).

Nomi: Adeau, Adela, Adèle, Adélie, Adelina, Adeline, Adelita, Ethel, Lina, Lina.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
21 uttrovi

U **21 uttrovi** hè u 294esimu ghjornu (u 295esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Orsula**.

Una legenda dice chì 11.000 vergine eranu scappate d'Inghilterra, guidate da **Orsula**, figliola di u rè, per ùn assiste à l'invasione di i Sassoni. Quand'elle ghjunsenu in Cologna, a cità era occupata da i Uni di Attila.

Attila vulia spusà a principessa Orsula è dà e vergine à i so suldati. Tutte ricusone per ùn sacrificà a so virginità, è funu massacrate.

A legenda hè nata quandu, à u seculu IX, in una chjesa di Cologna anu scupertu una scritta mal leghjitoghja cù un "11" è una "M". Forse chì pudianu dì "11 Martire", ma anu preferitu leghje "11 mila".

U successu di u racontu fù enormu. Tutte e chjese vulianu reliquie di l'11.000 vergine. Ancu assai chì, in l'annu 1106, anu trovu, in Cologna, un vechju cimiteriu, è cusì anu cuntentatu à tutti.

In u 1535, in Brescia, Anghjula Merici creava a Cungregazione di Santa Orsula (Cf u 27 ghjennaghju), detta di l'Ursuline, per occupassi di l'educazione di e giuvanotte.

Etimolugia: da u lat. "ursus" (l'orsu).

Nomi: Durs, Nucshi, Orso, Orsola, Orsolya, Orsu, Orsula, Ours, Oursa, Ourson, Oursoula, Urs, Ursel, Ursela, Ursi, Ursicin, Ursie, Ursin, Ursina, Ursinus, Ursle, Urso, Urson, Ursula, Ursule, Ursulina, Ursuline, Ursus, Ursy, Urzili, Urzula, Uschi.

Prutezzione: Orsula hè a santa patrona di a cità di Colonia, in Alemagna, è di l'Università di Parigi.https://adecec.net/adecec/santi/10-uttobre.php

## In Corsica

## Ligami

* [ L'almanaccu 2006 di l'[Adecec]]
18 uttrovi

U **18 d'uttrovi** (o d'ottobre) hè u 291èsimu ghjornu (u 292èsimu ghjornu s'è l'annata hè bisesta) di u calendariu gregorianu.

## Evenimenti

## Nàsciti

## Morti

## Celebrazioni
### Festi
### I Santi
Santu **Lucca**.

Paganu di nascita, grecu di cultura, **Lucca** era medicu in Antiocca, a cità nativa, quand'ellu ghjunse San Paulu. Si lascia parenti, amichi è malati, è si ne và cun ellu. Facenu u giru di l'imperu sparghjendu a duttrina di Ghjesù. L'annu 67, sò in Roma. Paulu hè tombu. Allora Lucca si ritira in Grecia è scrive l'Atti di l'Apostuli è u terzu Vangellu.

U Vangellu di San Lucca hè u più bellu di i quattru ritenuti da a Chjesa. Hè ben scrittu è cuntene unepoche di parabule chì provanu quantu Ghjesù era bravu. Per esempiu: e parabule di u figliolu sciuppone, di a pecura persa, di u publicanu chì rientre in casa soia ghjustificatu, di a prustituita perdunata, è di Ghjesù crucifissatu chì prumette u Paradisu à u ladru. Dante hà dettu chì Lucca hè u scrittore di a misericordia di Cristu.

Lucca serebbi mortu à l'età di 84 anni. In 357, e so osse sò state purtate in Custantinopuli è poste in a basilica di i Dodeci Apostuli.

Anu pretesu chì Lucca hà pintu u ritrattu di Maria Vergine chì si trova in a basilica Santa Maria Maggiore in Roma. A pittura hè più recente, ancu sì Lucca sapia pinghje.

Etimolugia: da u lat. "lux" (luce).

Casate: Delucca, Luca, Lucarelli,Lucarini, Lucarotti, Lucca, Luccacci, Luccantoni, Luccherini, Lucchetti, Lucchi, Lucchinacci, Lucchini.

Nomi: Laux, Liusaidh, Louka, Loukania, Loukiana, Loukika, Loukina, Loutsian, Luc, Luca, Lucais, Lucas, Lucca, Luce, Lucetta, Lucette, Lucia, Lucian, Luciana, Luciano, Lucianu, Lucida, Lucide, Lucie, Lucien, Lucienne, Lucile, Lucilla, Lucille, Lucillien, Lucinda, Lucinde, Luciniano, Lucinien, Lucio, Luciole, Lucius, Luck, Lucy, Lucyna, Lukas, Lukass, Luke, Lux, Luz.

Paesi è cità: Padova, Reutlingen.

Prutezzione: Lucca hè u santu patrone di i medichi è di i pittori.

Detti è pruverbi: U ghjornu di San Lucca, torci u collu à a zucca.https://adecec.net/adecec/santi/10-uttobre.php

## In Còrsica

## Ligami

* [ L'almanaccu 2006 di l'[Adecec]]